钦定古今图书集成/历象汇编/庶征典/第024卷 > 群书备考 > 《贺太阳不亏状》前人
## 钦定古今图书集成/历象汇编/庶征典/第024卷 > 群书备考 > 《贺太阳不亏状》前人

臣等伏承太史奏，“昨一日太阳亏，陛下爰发行宫，不
御常服。”圣虑渊默，天情寅戒。顿于行在，不可禜社以
责阴。凡厥观瞻，不殊登台而视朔。自亭午过晡申，寒
沍成春，阳光转大。伏惟皇帝陛下缵千岁之统，拥三神之休，道洽功成，增高益厚。金绳玉检，轥迹于前闻；
日观云封，降祥于即事。且畴人察序，太史宣职，以历
“而推，式闻常度。至时不蚀，乃自殊祥。陛下昭事于上
天，上天昭答于陛下，若是之速，其何响会？非常之祉，
孰不忻惧。臣等忝预从臣，无任踊跃庆忭之至。”